...gospodo poslanici, dragi gosti, otvaram 11. sjednicu Predstavničkog doma. [[INTONIRANJE HIMNE]] Dakle, ja vas još jedanput pozdravljam. Molim vas da ubacite kartice, kako bih mogao konstatirati, odnosno utvrditi prisustvo na današnjoj sjednici. Dakle, dok vi to ne učinite, ja ću vas u najkraćem informisati sa okolnostima koje smatram važnim, vezano za sazivanje današnje sjednice. Evo, meni monitor pokazuje da trenutno imamo prisutnih 30 poslanika. Meni su odsustvo najavili gospodin, odnosno službi, Salko Sokolović, Selim Bešlagić, Sefer Halilović, Jerko Ivanković Lijanović, Lazar Prodanović, Snježana Rajilić. Većina je iz opravdanih razloga, na službenim putevima itd. Gospodin Zorić je takođe najavio odsustvo i gospodin Martin Raguž je najavio zakašnjenje. Dakle, 30, 21 iz Federacije, 9 iz RS. Konstatiram da imamo kvorum za rad na današnjoj sjednici. Dakle, današnju sjednicu sam sazvao prema vlastitoj odluci, a u skladu sa članom 62., stav 3, upravo onako kako je i u pozivu naznačeno. Na hitno, odnosno prilikom sazivanja ove sjednice, ja sam vršio konsultacije ili razgovore sa svojim zamjenicima u više navrata, i moram vam reći da nismo imali isto mišljenje kad je riječ o sazivanju ove sjednice. Gospodin Lozančić je i zahtjevao i podržavao održavanje ove sjednice, gospodin Živković je smatrao da stvar nije tako hitne naravi da bismo morali posebno sazivati sjednicu. Smatrao je da smo to mogli raspraviti i na sjednici, narednoj sjednici zakazanoj za 4. juli. Na hitno sazivanje ove današnje sjednice, ja sam se odlučio iz sljedećih razloga; smatrao sam da je javnost BiH, barem jedan značajan njezin dio uznemiren ovim događajem i da s pravom očekuje reakcije državnih organa i odgovore na niz pitanja koje je proizveo ovaj događaj. Smatrao sam da se radi o pojavi, odnosno događaju, koji ima karakteristike opšteg značaja, dakle opšteg interesa i da prevazilazi konkretnu situaciju, da se tiče interesa svih građana sa stanovišta prava na fer, pravedan, korektan postupak, transparentan postupak u svakoj sličnoj situaciji ili konkretnoj, u kakvoj je bio gospodin Selim Bešlagić. Mi smo kao prethodno pitanje, dakle, okolnosti pod kojim je sazvana ova sjednica, raspravili na Kolegiju pitanje primjene Poslovnika. Dakle, pokušali smo odgovoriti na pitanje da li je ova sjednica sazvana u skladu sa Poslovnikom. Mi nismo 2 postigli konsenzus kad je riječ o ovoj stvari, dakle, dva člana Kolegija su smatrala da je sjednica sazvana u skladu sa Poslovnikom, jedan član je smatrao da sjednica nije sazvana u skladu sa Poslovnikom. Ono što meni preostaje, jer ja nisam jednostavno, ja sam dužan to uraditi po Poslovniku, a i nisam čovjek koji funkcionira po principu: nema veze, bilo pa prošlo, dozvolite mi, gospodine Kalabiću, ovaj, malo strpljenja, imaćete svi priliku, naravno. Dakle, po Poslovniku, mi danas, kao Predstavnički dom, trebamo dati konačnu arbitražu, odnosno konačnu riječ da li je ova današnja sjednica, da li je prilikom sazivanja ove današnje sjednice prekršen Poslovnik Predstavničkog doma BiH. Ja vjerujem da, ako imate pred sobom poziv, i članove na koje sam se pozvao prilikom sazivanja ove sjednice, a i Poslovnik koji vjerujem da poznajete, da ste spremni da se izjasnite o tome da li je ovaj Poslovnik prilikom sazivanja ove današnje sjednice gdje su skraćeni rokovi, inače, utvrđeni Poslovnikom, prekršen. Dakle, prije nastavka rada morali bismo riješiti ovo prethodno pitanje. Je li Vi insistirate, gospodine Kalabiću? Izvolite.
Predsjedavajući, kolege poslanici, ja sam, iskren da budem, razočaran situacijom u koju smo dovedeni i poslanici SNSD-a su došli danas da to kažu ovde u Parlamentu, da je ovo jedna neprimjerena i potpuno nepotrebna situacija Bosni i Hercegovini. Smatram, gospodine predsjedavajući, da ste i onako komplikovanu situaciju, Vi svojim ličnim činom ovih dana i danas dodatno opteretili, iskreno smatram kršeći Poslovnik jer ovo je prvi put da radite na ovakav način i ja postavljam pitanje i smisao potrebe Kolegija, što užeg, što u proširenom sastavu i prvi put je da niste sazvali ni, koliko sam bio, evo, do maloprije obaviješten, ni konsultovali bilo koga iz Kolegijuma, što ste do sada redovno činili po važnim, neću reći i nevažnim, sva su pitanja važna, ali više bitnim i manje bitnim, pogotovo što je u situaciji kada mi smatramo da ovo zaista pitanje nije, postupanje jedne ugledne međunarodne organizacije kao što je INTERPOL, njeno postupanje, njen rad na prostorima širom svijeta, da mi na ovakav način i proglašavajući da je to hitnost za ovaj parlament, dovodimo sebe u situaciju da se međusobno raspravljamo, da li imamo osnova uopšte za sjednicu. Ja smatram da ste prekršili Poslovnik, potpuno jasno, gdje kaže, član 92. u stavu 1 da predsjedavajući u dogovoru sa zamjenicima predsjedavajućeg saziva sjednicu Doma i predlaže dnevni red poslanicima, pogotovo da je to do sada bila redovna praksa, da smo to tako cijelo vrijeme činili i ne vidim načina kako će funkcionisati Parlament ako biste Vi na pogrešan način tumačili jedan drugi stav, to znači da biste danas u 4 zakazali novu sjednicu i da bi bila hitnost ako bi temperatura išla preko 42 stepena, da večeras u 11 zakažete treću sjednicu Parlamenta. Po vašem ličnom nahođenju hitnosti, trebali biste bar pribaviti bilo čije mišljenje drugo iz ovog parlamenta da, odnosno iz Kolegija, da potvrdi da se radi, i mislim da onaj ko je pisao Poslovnik da je upravo mislio na nešto drugo kad je hitno, da ne nabrajamo koje bi to situacije mogle da budu hitne za ovu državu i da se Parlament saziva. Daleko od toga da je ovo hitno. Ja smatram da se možemo samo izjasniti da li su stečeni uslovi za rad sjednice u skladu sa Poslovnikom, a Vi već unaprijed u svom pitanju sumnjate sami u sebe i 3 govorite da je prekršen Poslovnik. Nemate potrebe za tim. Ako Vi sumnjate, mogli ste sumnjati i prethodnih dana i da odustanete od toga. A pitanje može samo da bude za Parlament, da li je sjednica sazvana u skladu sa Poslovnikom? To je normalno pitanje, a svako drugo izvrtanje bilo kakve situacije, onda već samim tim priznajemo da smo u jednoj nelagodnoj situaciji. Znači, mi se, evo, samo možemo prihvatiti da se na taj način izjasnimo da li je ova sjednica sazvana po Poslovniku Predstavničkog doma.
Hvala, gospodine Kalabiću. Ja ću se suzdržati od komentara, ja samo želim podvući da radim svoj posao i izvršavam dužnosti koje mi Poslovnik daje. Ne bih komentarisao riječi izvrtanje itd. Izvolite dalje, ima li rasprave? Ja želim da se odredimo po Poslovniku, kako Poslovnik kaže. Kako će ko postupiti, šta misli o ovoj sjednici, u to ne ulazim. Izvolite, ima li dalje? Ali dajte da se suzdržimo i da idemo na posao i da uradimo posao po Poslovniku, kako Poslovnik kaže, u tumačenju. Imamo tri prijavljena. Gospodin Bahtić, gospodin Dokić i gospodin Džaferović. Izvolite, gospodine Bahtiću.
Uvaženi predsjedavajući, drage kolege poslanici, smatram da danas ima opravdanje ova vanredna sjednica jer radi se o veoma ozbiljnoj situaciji gdje je stvorena pravna nesigurnost za sve građane BiH. Pogotovo što mene tangira je curenje informacija CIPS-a drugoj državi. To je vrlo važno
Gospodine Bahtiću, danas, sada, pardon, raspravljamo o Poslovniku da vidimo je li prekršen Poslovnik prilikom sazivanja ove sjednice.
Po meni, kad su vanredni slučajevi da sasvim je opravdano da se danas održi ova sjednica. Toliko, hvala.
Hvala lijepo. Gospodin Dokić. 4
Gospodine predsjedavajući, dame i gospodo poslanici, pitanje Poslovnika, njegovog poštovanja i povrede, može da bude i suštinske prirode i može da bude i, kako da kažem, formalno pitanje. Ja bih, ipak, ukazao na jedno suštinsko pitaje. Došao sam na ovu sjednicu samo zbog toga da bih rekao da ova tema koju ste Vi predložili za posebnu, specijalnu, vanrednu sjednicu nije tema za vanrednu sjednicu. Mi smo imali tema danas za vanrednu sjednicu. Naime,
Ja bih još jednom zamolio, onda radimo, praktično, radimo, izvolite.
Samo malo, dozvolite samo dvije rečenice da kažem. Neki dan na sastanku, dvodnevnom sastanku PIK-a, između ostalog, Visoki predstavnik je rekao, citiram – došlo je do ozbiljnog pogoršanja političke atmosfere kao i prijetnje nekih vaninstitucionalnih aktera da će rješavanje pitanja bezbednosti uzeti u svoje ruke. Neću da vas podsjećam na mnoge krupne konstatacije i izjave koje nam je Visoki predstavnik ovdje rekao prošle sednice, ali zar ovo nije vrhunac? Zar ovo nije trebalo da bude povod za vanrednu sjednicu, da je, citiram druge izjave koje su mediji prenijeli oko toga - da je došlo do totalne blokade provođenja mirovnog procesa
Molim vas, dajte da idemo na konkretnu stvar.
Evo samo moja sugestija. Ovo pitanje zavređuje da dobijemo informaciju i da raspravljamo o njoj, ali na jednoj potpuno redovnoj sjednici. A o ovim pitanjima, ako nemam pravo danas da tražim vanredno zasjedanje, ja ću tražiti na redovnoj.
Kao poslanik, naravno, imate pravo pokrenuti niz inicijativa i dobro su došle. Gospodin Džaferović.
Gospodine predsjedavajući, poštovane koleginice i kolege, prvo ću reći da Vi, predsjedavajući, nemate potrebe da postavljate pitanje ovom domu da li je sjednica sazvana u skladu sa Poslovnikom ili nije,
Ja govorim o tumačenju Poslovnika, ljudi su tražili 5
Vi ste, dakle, predsjedavajući Doma i u opisu Vaših poslova je da poštujete ono što se zove Poslovnik i ono što se zovu poslaničke inicijative i Vi ste to ispoštovali i sazvali ovu sjednicu. Ja mislim da mi treba da krenemo sa radom. Dakle, ja ako me pitate, je li, mogu reći svoje mišljenje da smatram da Poslovnik nije prekršen. Mislim da je ovo jako važna tema za BiH. Ona je mnogo šira od slučaja Selim Bešlagić i mi povodom ovog slučaja treba danas da pošaljemo jasnu poruku odavdje iz BiH, iz njenog neposredno izabranog Doma, dakle Parlamenta, a svima onima kojih se ovo tiče. Ja se slažem sa kolegama da postoje i brojne druge urgentne teme o kojim treba da raspravlja Parlament BiH, ako treba i na vanrednim sjednicama i ja se tome ne protivim, ali, vjerujte mi da, kada se ovo prevede na svakodnevni život što se desilo gospodinu Selimu Bešlagiću, onda ćete vidjeti da se ovo može ticati svih građana BiH i ovo je jedna, i funkcioniranje institucija BiH posebno u oblasti pravosuđa, ovo je jedna vrlo ozbiljna situacija i ona zahtijeva našu sjednicu vanrednog tipa. Kada je u pitanju, dakle, Poslovnik, ja vas molim da samo razlučite ulogu Kolegija koji donosi odluke koncenzusom, ulogu Proširenog kolegija koji donosi odluke koncenzusom i ulogu predsjedavajućeg i zamjenika predsjedavajućih u njihovim funkcijama u sazivanju i upravljanju sjednicom. Ja ću vam sad pročitati ako treba, evo neću, ako budem morao kasnije i to ću uraditi, odredbe člana 21., 22., 27., 62. i 63. Poslovnika Predstavničkog doma. Kako god da istumačite, dakle, ove odredbe, onda ćete doći, dakle, do zaključka da je odgovornost na predsjedavajućem da zakaže sjednicu u određenim situacijama pa i na zahtjev određenog kluba po vlastitoj odluci. Ovo je, dakle, po vlastitoj odluci i da je drugačije postupio, onda bi povrijedio Poslovnik. I ja vas molim da ne pravimo problem oko ovoga, ovo su, dakle, potpuno jasne situacije. Znam šta govorim jer imam četverogodišnju praksu iza sebe u primjeni i onog ranijeg Poslovnika i ovog Poslovnika koji su praktično, kada su ove odredbe u pitanju, ostale iste. Dajte da se bavimo suštinom. Vjerujte mi da se ovo tiče cijele BiH, svakog njenog građanina oba entiteta i kantona i svake općine i svih nas koji ovde živimo i ovo danas može biti jako korisna sjednica, da se pokrenu neke inicijative. Predlažem da Vi krenete, predsjedavajući, sa samom suštinom, a molim kolege da imamo konstruktivan odnos prema ovoj temi i da danas, kažem, pošaljemo jasnu poruku kada je ova problematika u pitanju cijeloj i domaćoj i svjetskoj javnosti. Toliko, hvala vam.
Hvala vam, gospodine Džaferoviću. Evo, javio je se gospodin Križanović. Gospodin Hadži Mitrović, također.
Zahvaljujem, gospodine predsjedavajući. Gotovo da bih trebao i odustati od diskusije poslije ovog izlaganja kolege Džaferovića. 6
Malo glasnije, Jozo, molim te, malo glasnije.
Naime, želim kratko i jasno reći da se Klub zastupnika SDP-a korektno pozvao na Poslovnik koji omogućava hitno sazivanje sjednice. Obratili smo se predsjedavajućem da iskoristi pravo da on sam to sazove u skladu sa Poslovnikom i sada je, po meni, nije više pitanje forme je li narušen Poslovnik ili nije, to je za mene čisto. Može se ovdje problematizirati da li je stanje i povod sazivanja ovoj sjednici, da li ima karakter hitnoga. Ja vas uvjeravam da ima. Došli smo u jedno stanje pravne nesigurnosti i nefunkcioniranja odgovarajućih državnih institucija gdje smatramo da hitno mora reagirati ovaj parlament. Hvala.
Hvala, gospodine Križanoviću. Je li replika, gospodine Kalabiću? Je li replika? Izvolite. Replika gospodina Hadži Mitrovića.
Mogao bih prihvatiti zadnji dio rečenice gospodina Križanovića, da nismo pominjali slučaj i da kažemo ovo, a to se odnosi ovo što je rekao kolega Dokić. O tim stvarima možemo razgovarati. O jednoj uopštenoj i teškoj situaciji. Ali ovo što je rekao gospodin Džaferović, ja bih volio da je rekao da je on u toku četverogodišnjeg predsjedavanja primijenio jednom Poslovnik na ovakav način kad su hapšeni članovi Predsjedništva, predsjednici entiteta, ministri, raznorazni visoki državni funkcioneri kantona, ne znam ni ja, premijeri kantona. Ako je jednom sazvana sjednica zbog tog razloga kada su državni organi, navodno, po priči svih ovih ljudi, radili svoj posao i kada je bilo ovdje primjedbi, svi smo, neću reći ušutkani nego je rečeno da je ovdje reforma pravosuđa provedena, da je pravosuđe u ovoj državi nezavisno, institucije koje rade, tužilaštva i ne znam ni ja šta sve ostalo i da je, a ako hoćemo uvesti praksu kada se prema pripadnicima jednog naroda primjenjuju takve mjere, da treba reagovati i da treba sazvati državni Parlament, a da pola drugog naroda može biti pohapšeno, da je to tad nezavisan rad pravosuđa, onda mislim da nije u redu. Mislim da nije, ovo, slažem se sa nekim, ovo nije više, prelazi iz poslovničkog tumačenja .. stvari oko Poslovnika. Ja vas zato molim, da li mi danas pokušavamo preuzeti iz nekih starih vremena ingerencije nad pravosuđem i da se u ovom parlamentu donose odluke, a ova zgrada je poznata desetinama godina po tome što su se u nekoj od ovih soba donosile odluke kad će i kada i ko biti uhapšen i ko će biti pušten, u ovoj zgradi iz nekih vremena. Da li sa prizivanjem ove sjednice mi ponovo tražimo, ali na nekoj drugoj osnovi, nekad je to bilo na ideološkoj osnovi, baš u ovoj zgradi, a na ovaj način mi danas pokušavamo da stavimo tu, vjerovatno da postrojimo ljude iz pravosuđa i iz Tužilaštva, iz INTERPOLA i da im kažemo ko vam je dao, ili, ja sebe neću da dovedem u tu situaciju. Imam primjedbe, govorio sam na redovnoj sjednici Parlamenta o tim stvarima, govorio sam na sjednici Komisije šta o tome, u granicama u kojima to se 7 tumači, da nije pritisak na pravosuđe i mislim da ne treba da bude, ali jedna, sve što smo ovde konstatovali, dobronamjerna sugestija ili stav poslanika u državnom Parlamentu, da na to imamo pravo. Na ovo sve drugo, ili da se zna da uvedemo neku novu praksu. Mi smo protiv toga. I mi smo došli to da kažemo, da na taj način nismo spremni o ovim problemima koji jesu problemi, koji nas opterećuju, nismo spremni na ovaj način o njima raspravljati.
Imam ja repliku, gospodine Kalabiću. Ja ovo zaista vrlo nerado činim. Pokušavam se skoncentrisati na posao koji radim, da vodim sjednicu. Dakle, ponavljam, ako ste me dobro pratili, po mojoj odluci je sazvana ova sjednica. Po mojoj odluci. Jedno. Drugo, koliko, ako Zlatko hoćeš takvu vrstu razgovora, ja sam zvao gospodina Križanovića i razgovarao na ovu temu itd., ali o tom po tom. Naravno, sve na zahtjev SDP-a, naravno, sve na inicijatvu SDP-a i dozvolite mi da ja govorim o proceduralnim stvarima. Dakle, gospodine Kalabiću, ja sam odlučio, na zahtjev, inicijativu kluba da sazovem ovu sjednicu. Ponavljam, obavio sam konsultacije u više navrata sa kolegama iz Kolegija. I nisam postigao saglasnost. Jedan od zamjenika, gospodin Lozančić, bio za sazivanje i insistirao da se sazove, drugi nije bio za to, nego je smatrao da to treba u redovnoj proceduri raspraviti. Ja sam naveo koje su to okolnosti hitne prirode mene uputile da sazovem ovu sjednicu. Ja ne uvodim nikakvu praksu protiv bilo koga, niti selektivno ovome pristupam. Rekao sam da se radi o poslaniku, što bih uradio da je bilo koji poslanik ovdje bio ili eventualno neki građanin, eventualno neka javna ličnost itd. koja se obratila ovom parlamentu i tražila odgovarajuću zaštitu itd. Dakle, ja vas molim da ne izlazite iz onoga okvira niti mene bilo ko treba ovde štititi ni podučavati, ja sam poštovao proceduru i mi smo jutros raspravili o primjeni Poslovnika i ja sam vas izvijestio kakav je rezultat. I, također, sam vam rekao da kao prethodno pitanje, Dom je taj koji treba reći da ništa ja ne manipuliram. Da li sam ja prekršio Poslavnik u sazivanju ove sjednice? Jer su ljudi preko medija, meni niko nije oficijelno do jutros, gospodin Živković dao prigovor da sam ja prekršio Poslovnik. Eto toliko. Dakle, javio se gospodin Hadži Jovan Mitrović. Ja se izvinjavam, ja govorim, replika, naravno. Gospodine Lagumdžija, samo malo, ranije se javio, gospodine Drago, Lagumdžija za repliku. Gospodine Mitroviću, strpite se malo. Replika, gospodin Lagumdžija.
Zahvaljujem se, gospodine predsjedavajući. Nisam se zaista mislio javljati, čak da niste toliko iskusni pomislio bih da ste pogriješili kako ste počeli voditi sjednicu. Onda sam shvatio da niste. Ne trebate Vi, gospodine Belkiću, biti ovdje čovjek koji brani pravo jednog poslanika. Ovdje svi hoće da odbrane pravo svakog građanina ove zemlje da ne 8 dolazi u stanje pravne nesigurnosti. Ja zaista smatram da je za mene ohrabrenje bilo što ovdje imamo, kakvo je sad stanje, mogućnost da otvorimo raspravu i da radimo. Nadam se da će tako i biti. Radi se o tome da je ovo prvi put, nekoliko krivih navoda, prvi put da je uhapšen čovjek koji je član parlamenta, pod imunitetom ili član predsjedništva ili državni ministar. Bili su hapšeni ranije, momenat, momenat, polako, ja govorim o državnim, polako, doći ćemo, gospodine Doliću. Svojevremeno, kad je uhapšen Vaš stranački kolega, on je bio federalni poslanik. Ja sam rekao, dakle, dakle, molim vas, činjenično stanje. Ljudi koji su obnašali funkciju člana predsjedništva ili predsjednika države, poslanika ovog parlamenta ili ministra su bili hapšeni iz različitih razloga. Ali ne u trenutuku kada su to bili, to je činjenica, molim vas, i razlika je sa stanovišta činjenice da se radi o čovjeku koji trenutno ovdje sjedi, samo ne sjedi, zna se zašto nije ni došao. Nije htio da dođe da učestvuje u ovome jer je htio da svojim kolegama i kolegicama da pravo i mogućnost da govore o njemu, a da ih ne opterećuje svojim prisustvom. Ali nije ovo sazvano zbog Selima Bešlagića, ovo je iskorišteno kao povod, jer se radi o svakom građaninu ove zemlje. Jer ova zemlja postaje teritorija, a ne država, postaje lovište, a ne država, postaje rezervat, a ne država. I zašto sam se javio, gospodinu Kalabiću da repliciram. Ne radi se ovdje o hapšenju pripadnika jednog naroda, mi smo smatrali, ja sam tako i vidio i doživio ovaj gest što su došli ljudi praktično svih političkih opcija i svih naroda. Jer se radi o nezakonitom postupku ili neprimjerenom postupku, neću ja sad utvrđivati nezakonitost, ali neprimjerenom postupku. U kojem od 4 čovjeka o kojima je riječ ili da budem pošten 5, peti je umro, od 4 čovjeka njihov ovaj zajednički imenitelj da su svi iz jednog grada, da su svi iz jedne političke partije, ali to nije bitno, njihov zajednički imenitelj da su tu bila među ta četiri čovjeka i jesu 2 Bošnjaka, 1 Srbin i 1 Hrvat. Radi se o pripadnicima sva tri naroda. To što oni možda nisu po volji nekoj političkoj opciji, pa u svakoj zemlji nekom nije po volji. Ali se radi o pripadnicima i zato smo smatrali da je ovo dobar povod da razgovaramo o tome na jedan drugačiji način. Imamo i zahvaljujem se, imamo ovdje prisustvo i materijale koje po prvi put na jedan ovakav efikasan način da smo dobili, koliki je njihov kvalitet o tom po tom, kad bude rasprava vidjećemo. Ali ovdje zahvaljujem se i Ministarstvu pravde i tužiocu i Interpolu koji su nam dali materijal za danas što nije baš uobičajno da dobijemo odmah. Ovdje ima prisustvo njihovo i predsjednice Suda. Dakle, radi se o tome da kad dođe do rasprave, činjenice da događaj zbog kojeg se spominje sve ovo što se desilo je jedan zločin, ubistvo, nestali su ljudi, ubijeni su ljudi u maju '92. i o tom događaju postoje dvije istine. I te dvije istine će se kad tad naći na sudu. I onda će se utvrditi koja je prava. Ali to nije predmet ove naše rasprave. Predmet naše rasprave i bila je inicijativa da se proba vidjeti danas u Parlamentu, ne ništa zatvoriti nego otvoriti i pokušati sistematizirati i da institucije rade svoj posao pa i ovaj Parlament da se aktivno uključi. Da vidimo koji su sistemski propusti koji ovdje postoje. Sistemski, jer oni evidentno postoje. Koji su institucionalni propusti koji su se desili i koje su eventualno pojedinačne stvari koje su nas dovele u jednu neželjenu situaciju. 9 Zato bih ja molio kolege koji su ovdje došli da prihvatimo ovaj dnevni red. Da obavimo raspravu i da probamo pokrenuti jedan proces koji je u interesu svakog građanina ove zemlje, svakog naroda i svakoga onoga ko je žrtva na ovaj ili onaj način. Ovo je prije svega u interesu ljudi kao što je, možete da vidite, čovjek se pogrešno zove. Dakle,
Molim vas, Lagumdžija. Molim vas, malo strpljenja, strpljenja malo. Gospodine Lagumdžija, privodite kraju, replika je. Izvolite.
I na kraju, u ovoj zgradi se svašta dešavalo, u ovoj zgradi, i ne trebamo se na to pozivati. U ovoj zgradi je '84. napravljena gala večera zbog uspješnog održavanja Olimpijade, u ovoj zgradi je '92. rečeno da će jedan narod nestati, pa nije nestao, svašta je ovdje bilo. Ajmo se mi okrenuti budućnosti.
Hvala, gospodine Lagumdžija. Gospodin Hadži Jovan. Je li replika? Izvolite, gospodine Kalabiću, replika.
Molim vas, vrlo kratko s obzirom da mi nismo došli i ne želimo da još uvijek otvaramo raspravu suštinsku o ovom pitanju, a želimo samo da objasnimo zašto je naš stav takav kakav jeste. Gospodin Đedović je uhapšen kao poslanik. Ja koliko znam ni inicijative, ni zahtjeva, pa čak ni saopštenja. Nisam bio tad u tom sazivu parlamenta i ne znam sve detalje, uhapšen je poslanik. I to negdje, čini mi se ovdje negdje oko ovog parlamenta. Ali o tom po tom, znači, nije tačno da se ovo nije dešavalo u nekom sazivu i u neko vrijeme, nismo reagovali. Ja cijelo vrijeme govorim o principu, ako je bio princip da tad pravosuđe radi svoj posao, mi postavljamo pitanje - Je li danas rušimo taj princip? I kažemo: sad ćemo mi da vidimo šta vi to u pojedinačnim slučajevima radite. Apsolutno nismo uzeli priču gospodina Bešlagića i uvažavajući sve ovo što mu se desilo nismo došli do toga. Ja želim to da pojasnim, i te stvari, nismo principijelni, ovdje jasno se govori da ovo pitanje treba otvoriti na priči na ovom što se desilo gospodinu Selimu Bešlagiću i ostalo. A mi smatramo da se treba otvoriti na onome što je rekao gospodin Dokić, mi iz ovoga izvlačimo drugačije poruke. Imali smo priliku, imamo je, da je i naš prijedlog da se ovo revidira, odustane od ovoga, a u drugoj opštoj raspravi svi imaju priliku da sve što misle o ovome i prijedlogu mjera i svega vezano i za gospodina Bešlagića i stotine, da ne zloupotrebljavam čovjeka Bešlagića, koji se dnevno hapse u svim zemljama regiona, 10 vezano za BiH po potjernicama Interpola. Šta to znači, da deset običnih ljudi koji nemaju priliku da se bilo kome požale, nisu poslanici. Hapse ih po potjernicama Interpola, drže ih po nekoliko dana dok se ne razjasni, ljudi idu kućama. Ali, molim vas, ne može, ne može kad se hapsi Selim Bešlagić. Zato sam rekao, nismo principijelni i zato je odgovornost predsjedavajućeg i svih ostalih,
Malo strpljenja, molim vas.
Molim vas, da nas razumijete.
Evo imamo 6, 7 ljudi već za replike, malo strpljenja.
Mi želimo da se ova problematika
Ovo ne vodi ničemu, mislim.
Jesmo li čekali da dođe do gospodina Bešlagića pa da je otvorimo. Uz puno uvažavanje zahtjeva da se o tome razgovara i ovo što se čovjek, uz puno uvažavanje, mi smo protiv da je predsjedavajući na ovakav način zakazao sjednicu, da sa Kolegijem nije pripemio ono što su govorili gospodin Križanović i gospodin Dokić i da iz toga nije izveo zaključak i drugačije formulisao
Ja mislim, gospodine Kalabiću, da sam upravo to pripemio, pogledajte moje pismo koje sam slao Tužilaštvu, Ministarstvu pravde i svim ostalim gdje sam govorio o pojavi i pravnoj sigurnosti, odnosno nesigurnosti građana itd., dakle,
Gospodine predsjedavajući, zadnja rečenica, (govore kratko zajedno u glas Belkić, Kalabić) Zadnja rečenica, gospodine predsjedavajući, nema,
U redu, u redu. 11
Nema potrebe da polemišemo. Da li to znači da se nije desio slučaj sa gospodinom Bešlagićem da se u ovoj zemlji niko ne bi javio po ovoj problematici i hapsili bi se neki drugi, stotine i ne bi došlo do ovoga. O tome ja
Ja ne bih tvrdio
O tome ja govorim.
Dakle, dajte da poštujemo ovaj saziv, ovaj saziv je to uradio, evo, molim vas, samo. Samo malo strpljenja, molim vas, imamo, molim vas, imamo redom, Bakir Izetbegović, već ste imali priliku, gospodine. Gospodine Izetbegoviću, pričekajte malo. Gospodin Lagumdžija ima krivi navod, on ima prioritet, malo strpljenja, molim vas.
Nije problem u tome što je to ovaj put Bešlagić, problem je
Gospodine Izetbegoviću, gospodine Izetbegoviću, gospodin Lagumdžija insistira da poštujem Poslovnik. Izvolite, gospodine Lagumdžija, ali se zadržite na krivom navodu.
Ja sam, dakle, krivi navod,
Izvolite.
Znam šta je krivi navod, toliko sam pametan da znam šta je
Već gubite vrijeme, već gubite vrijeme.
Pa ne gubim s krivim navodom. Gospodin Đedović kad je uhapšen nije bio poslanik pod zakletvom u ovom parlamentu. On je bio poslanik na drugom nivou, Ad. 1. Ad. 2. krivi navod, ja sam govorio o Bešlagiću kao paradigmi nesigurnosti građana ove zemlje, a to što je poslanik je samo povod da ovako se skupimo. 12 I treća stvar, kao krivi navod, mada možda i nije, ovo je prvi put da se hapsi neko u ovoj zemlji po nalogu druge države, a da nije Hag.
Hvala, gospodine Lagumdžija. Idemo replike redom, gospodin Izetbegović, gospodin Sadik Ahmetović, dozvolite meni, gospodin Bakir Izetbegović, malo strpljenja, gospodine Denise.
Dakle, ovo je suština što je rekao kolega Lagumdžija.
Ovaj, Sadik Ahmetović, Azra Hadžiahmetović, Sadik, Bećirović, oprostite malo, samo da rasčistimo jednu stvar, gospodine Izetbegoviću, molim vas. Da li mi imamo namjeru, sada kroz replike, sljedeća dva sata potrošiti vrijeme ili ćemo odlučiti da li je prekršen Poslovnik prilikom sazivanja ove sjednice? Izvolite, gospodine Izetbegoviću.
Mislim, dakle, da je suština u ovome, ne u imenu Bešlagić, nego u tome što se traži izručenje od susjedne zemlje, je li.
Molim vas, malo strpljenja.
Mi priznajemo bosanski sud i priznajemo međunarodne sudove, dakle, prije Bešlagića je odgovarao Sefer Halilović, komandant Armije BiH, pa će odgovarati Rasim Delić, komandant Armije BiH, pa će odgovarati Dudaković Atif, komandant Armije BiH, a komandant odgovaraće pred bosanskim sudom, je li, pa će možda biti oslobođen. Pa i na vrlo grub način branioci Srebrenice, gospodin Orić, izvaljen je prozor od njegovog auta i izvučen je napolje, itd. Pa nismo napravili ovakvu sjednicu, priznajemo te sudove. Ali da se čovjek koji je branio Tuzlu, poslije onoga se desilo u Bijeljini, pa zatim u Brčkom, od te armije odvede u zemlju koja štiti ratne zločince, koja je imala ovoga tamo Karadžića i Mladića, pa ih nije isporučila godinama, da se sad Bešlagić isporuči, to ne ide, to ne možemo raditi. I trebamo štititi sve ove građane i mislim da ljudi upravo iz RS trebaju biti zainteresirani da se štite od toga da ih počnu voditi na ovakav način u susjedne zemlje, recimo u Zagreb, je li, da odgovaraju za nešto. Trebaju biti zainteresirani da se zaštite svi građani ove zemlje. Znači, da priznamo bosanski sud koji je multietničan sud, koji 13 nikakav nije bošnjački sud, pogledajte imena tužioca, sudija itd. i da priznamo međunarodne sudove, prije svega haški.
Hvala, gospodine Izetbegoviću. Sadik Ahmetović. Krivi navod, gospodin Jovičić.
Poštovani predsjedavajući, ovdje je već u nekoliko navrata rečeno da se, tobože, štite svi građani BiH. Evo dva primjera gdje se ne štite. Vi znate da su međunarodne snage napravile zločinački, pa rekao bih i neki drugi teži izraz, napad na parohijski dom i napravili dvojicu sveštenika trajnim invalidima. Dakle, ljudima koji se bore za život. Zatim je ubijena supruga Abazovića, smrtni slučaj, ovdje je čovjek priveden i pušten. Zar se to može podvoditi pod istu neku priču i onda se, tobože, pod plaštom zaštite svih građana BiH ovdje isforsirati samo jedan slučaj. Dakle, nemojte da zamjenjujemo teze i mi smo došli iz najboljih namjera da kažemo šta je ovdje problem.
Gospodine Jovičiću, čiji navode ispravljate?
Navod gospodina Izetbegovića, navod gospodina Lagumdžije, da se ne zaklanjaju da oni navodno, tobože, štite sve građane BiH, što nije tačno. Zašto tada nije bilo vanredne ili posebne sjednice? Zašto se tada nisu štitili ljudi koji su napadnuti u svom domu? Eksplozivom, granatama, minama.
Parlament je reagirao, gospodine.
Reagirao, ali nije bilo posebne sjednice. Gospodine predsjedavajući, reagiraćemo i na ovo u redovnoj proceduri, a ne na ovakav način da nam se ovo isforsira i da je sad u pitanju sam cijeli slučaj. Druga stvar, krivi navod gospodina Izetbegovića.
Samo malo strpljenja.
Naravno da će uvijek biti ovdje polemike da je gospodin Bešlagić junak, heroj, kako hoćete za bošnjački narod jer je odbranio Tuzlu. Za srpsku stranu će biti odgovoran za počinjene zločine, ali ćemo to ostaviti pravosudnim institucijama da oni dokažu, a ne da mi sad forsiramo priču je li ili nije. Zato se ne smijemo upuštati u komentare prije nego što pravosudne institucije to urade, jer onda neće biti ni autonomije pravosuđa, niti 14 ćemo dovesti sebe u poziciju, zapravo dovest ćemo sebe u poziciju da smo mi nadređeni svemu i svačemu. Zato vas molim da ispoštujete proceduru i da se zaista izjasnimo je li ovdje sazvana sjednica u skladu sa Poslovnikom ili nije. Hvala.
Ako se sjećate, gospodine Jovičiću, ja sam to odmah tražio, međutim, otvorile su se replike, ja moram davati ljudima riječ, ljudi se javljaju. Izvolite, gospodine Ahmetoviću.
Evo, replika gospodinu Kalabiću, dakle, ja ovu sjednicu današnju nisam shvatio kao sjednicu na koju trebam doći da branim od eventualne odgovornosti gospodina Bešlagića, to će utvrditi nekakav sud je li kriv ili nije kriv. I to treba utvrditi Sud BiH. Ovdje sam došao zbog toga što je gospodin Bešlagić, kao građanin koji se nije pozvao na imunitet poslanika, uhapšen po nalogu druge države i to one države od koje građani BiH s razlogom imaju velike strahove. Imaju strahove od onih koji sjede na čelnim pozicijama u vladama u Beogradu koji su nekad u bližem okruženju nosili i kalašnjikove. Hvala lijepa.
Da se dogovorimo, dakle, hoćemo li cijelu sjednicu, odnosno cijelo ovo naše druženje, da tako kažem, i prisustvo iskoristiti u replikama ili ćemo pokušati i odgovoriti na pitanje kako da dalje radimo. Izvolite, gospodine Kalabiću, krivi navod.
Nećemo, prekinućemo je, evo, gospodine predsjedavajući, s obzirom na naš stav, jer ovo kad gledaju ljudi i ovo što priča gospodin Ahmetović ispada da je policija Srbije i sudija i tužilac iz Beograda došli i uhapsili gospodina Bešlagića. Tako ispada, šta to oni došli iz Beograda uhapsili našeg čovjeka ovdje u, niko ne spominje Interpol BiH
Imamo izvještaj Interpola.
Pa, molim vas, niko ne spominje instituciju Interpola, je li to poziv da raspustimo Interpol BiH?
Ne, ne, ne Bože sačuvaj. 15
Je li to poziv kada državljanin BiH načini razbojništvo ili tešku krađu u zemljama Zapadne Evrope da mu mi pružimo ovdje utočište, jer će mu suditi naš sud. Ne smije niko da ga dira dok mi ne odlučimo da mu sudimo. Ja želim da kažem i naša poruka je da je ovo opasna tema vezano za reformu pravosuđa i svega onoga što smo do sada kazali, da mi uvodimo praksu na pojedinačnom slučaju da mi izričemo teške ocjene je li ili nije neko u pravu i koja država ima ili nema pravosuđe, po kojim standardima i kako to države međusobno, vjerovatno će govoriti gospodin Mitrović kad su bili sporazumi tad niko nije reagovao, da nema pravo, tad niko nije rekao da specijalno tužilaštvo iz Beograda, ovo što se sad govori. Pa je prihvaćeno da sarađuju te institucije i da to rade. Jednostavno, mi se nismo miješali u taj posao, zna se na kojim principima je to napravljeno i to funkcioniše. Mi ne želimo da se uvede ovakva praksa i na ovaj način i da pošaljemo poruku svim institucijama vezanim za pravosuđe i međunarodnim od ugleda, od značaja, kao što je Interpol, da mi na ovaj način njih ne želimo i da će oni raditi onako kako mi damo njima upute i ono što se nama svidi. Jer ljudi nemaju prave informacije i ne znaju da je u ovome učestvovao Interpol BiH po jasno zadatim međunarodnim standardima kako rade policijske strukture širom svijeta. Ko to uzima sebi za pravo da iz te strukture sad kaže ovo nije, ovo nije dobro, vi to ne ili u sklopu, po peti put ponavljam i neću se više javljati, kažem, u sklopu opšte rasprave, onome što je i Vijeće za implementaciju kazalo i ono što možete pročitati svaki dan, ovaj parlament treba da o tome raspravlja. Ali ne na ovakav način.
Je imam prijavljenih već 2, 4, 6, samo malo, samo malo da kažem, gospodine Bahtiću, dakle, imam prijavljenih 6, evo, Vi ste sedmi, replika, gospodin, samo malo, imam ja redoslijed. Gospodin Hadži Jovan Mitrović se javio prije pola sata, želio je nešto reći i ja mu ne dajem riječ već 15, 20 minuta, ako nemate ništa protiv da čovjek kaže. Dobro, gospodine Bećiroviću, idemo redom. Hadžiahmetović, replika. Vi ste zadnji, da znate.
Ja sam se bavila mišlju da odustanem od replike u svrhu bržeg rada, odnosno efikasnijeg rada Parlamenta, ali vidim da drugi to ne čine. Ja moram reći da mi diskusija i reakcija i replike naročito nekih kolega poslanika više liče na strah, eventualno, diskusiji, sadržini diskusije koja bi se otvorila povodom, dakle, konkretnog slučaja. Ovako, sugerisala bih da se svako upita zašto neko bježi od rasprave te vrste. Drugo, ako i kod nekoga licitiranje ove tačke dnevnog reda i zakazivanje vanredne sjednice izaziva asocijacije na neke prethodne slučajeve, ja ću vam reći da, koliko ja znam, a dugo sam u parlamentarnom radu i oba parlamenta i federalnog Parlamenta, ovakav slučaj nikada nije bio, nijedan slučaj nije bio ovakav. Ja ću govoriti samo o povodu, dakle ne govorim o konkretnom slučaju nego o povodu kojim je zakazana rasprava. 16 I treće, ja bih sugerisala da zaista radimo, da konačno počnemo da radimo. Hvala vam.
Evo, netačan navod, gospodin Živković. Pa evo, gospodine Bahtiću, ja ću Vam sad dati riječ odmah ako hoćete, ja ću
Gospodine Berize, Vi mene uvijek prekidate
Bože sačuvaj, jeste li imali priliku da govorite.
Nije, ja sam....
Imali ste priliku, imate redoslijed, gospodine Bahtiću. Evo, uredu je, odmah iza Živkovića, netačan navod. Izvolite.
Mislim da je uredu da se netačan navod odmah, ovaj, da riječ s obzirom da se tiče direktno
Dajem, ja dajem.
Netačnog navoda u vezi sa profesoricom Azrom Hadžiahmetović. Netačan navod je da se ovdje neko boji da raspravlja o ovoj temi. Jer da se ovdje neko boji da raspravlja o ovoj temi danas, možda kao neki tamo, ne bismo ni došli. Baš iz razloga što se ne bojimo raspravljati o ovoj temi, naprotiv, mislimo da treba da se raspravlja o ovoj temi, mi smo danas došli ovdje. Ali ići ćemo jedan korak dalje, znači, ne mislimo na ovaj način da se treba raspravljati o ovoj temi, jer nije samo ovdje Poslovnik prekršen, ovdje je i Ustav prekršen. U preambuli Ustava BiH kaže se - da su svi ljudi jednaki. Prije neki dan je uhapšen čovjek po istom načinu u Srbiji. Po tome on nije jednak kao i poslanik ovdje što je uhapšen. Znači, ovdje je i Ustav prekršen. Ako je neko htio, a ja smatram da su svi isti, da nema to poslanik ili građanin BiH. Mislim da se taj Ustav ovdje treba gledati. Prema tome, da je neko ovdje htio o tome da priča kad su na stotine ljudi hapšeni po Hrvatskoj, a imali su državljanstvo BiH, nije se sazivala posebna sjednica. O tome mi ovdje govorimo i smatram da ovu raspravu trebamo da prekinemo, u smislu glasanja, da li je 17 ova Skupština danas sazvana u skladu sa Poslovnikom. Kada to raspravimo, onda ćemo da otvorimo pitanje pa ćemo vidjeti ovdje ko se boji, a ko ne boji. Hvala.
Hvala, gospodine Živkoviću. Evo sam saznao, samo malo, evo sam saznao da sam i Ustav prekršio. Izvolite, gospodine Bahtiću, krivi navod. Ma, nema problema, samo se javljajte, ja zapisujem.
Krivi navod na repliku gospodina Ahmetovića, imenjaka, koji je kazao da građani BiH žive u strahu od neke vlade tamo iz Srbije. Moram da kažem uvaženom kolegi Sadiku Ahmetoviću da građani BiH, i ja lično, nemam nikakvog straha, niti me interesira ko je tamo predsjednik Srbije i tamo njihov .... Mene interesira, što je rekao kolega Bakir Izetbegović, da ta republika, odnosno te republike, hapse se naši građani, a po toj istoj republici šetaju slobodno ratni zločinci. Znači, nikakvog straha nema. Toliko, hvala.
Hvala. Hadžiahmetović, krivi navod. Gospodin Kalabić, pauza 10 minuta. [[PAUZA]]
Gospodo predsjedavajući, nakon ove pauze, mi smatramo da je nesvrsishodno dalje voditi raspravu mimo tačke dnevnog reda, smatramo da je najbolji onaj vaš prijedlog sa početka sjednice, ustvari, nismo je ni počeli na pravi način, da se izjasnimo, znači, o vašem predlogu da li je ova sjednica sazvana u skladu sa Poslovnikom, jer učestvovati u raspravi mimo tačke dnevnog reda i otvarati dalje, zaista za nas gubi svrhu i mi ne vidimo mjesto svog učešća danas dalje u raspravi, ako na ovakav način budemo radili. Zato mi predlažemo da se sad o tome izjasnimo.
Hvala, gospodine Kalabiću. Evo, ja sad pitam kolege koje su se prijavile za replike, dakle, gospodin Bećirović, gospodin Kadrić, gospodin Križanović, gospodin Lozančić, Hadžiahmetović gospođica, krivi navod je bilo, je li Azra? Odustala si. Dakle, pitam ih da li će se suzdržati od replika i da krenemo na izjašnjavanje, da li sam ja prekršio Poslovnik prilikom sazivanja ove sjednice. Izvolite, ja vas pitam onda, ako ne odustajete, molim, želiš, želite. 18 Izvolite, gospodine Kalabiću, pa moram pitati. Ljudi su se prijavili, Drago.
Zaista, uvažavam da Vi njih morate pitati, to nije sporno. Ja sam rekao, ja sam naš stav, onda je to
Ja sam ga potpuno razumio i ja pitam da li odustaju
Mi jasno i glasno kažemo, na ovaj način nećemo dalje učestvovati, ovo nije rasprava. Ovo je dodatno kršenje Poslovnika i mi u tome nećemo učestvovati. Po ko zna koji put sam rekao, postoji spremnost Kluba SNSD-a i došli smo danas da kažemo da o ovome želimo raspravljati, kazali smo na koji način želimo o ovome raspravljati, rekli smo sve svoje primjedbe, za razliku što je rekao gospodin Živković, od nekih koji nisu došli, ja smatram da vi to treba da cijenite i da u tom pravcu tražimo rešenja. I da se svi za tu vrstu rasprave, na način na koji mi predlažemo i ja ne vidim tu ništa sporno. Zaista, poslednji put kažem, u ovome, na ovaj način nismo spremni učestvovati, to će biti naša autonomna odluka. Zato vas ja molim, ako možemo pristupiti glasanju, ako ne, onda je ta
Gospodine Kalabiću, ja sam razumio o čemu Vi govorite, ali sam imao obavezu da pitam ljude koji su se prijavili, koje sam ja registrirao, da li odustaju. Da su odustali, mi bismo odmah pristupili glasanju. Ljudi žele da repliciraju, da kažu ono zbog čega su se prijavili. Ja tu ne mogu jednostavno oduzeti pravo tim ljudima. Mogu apelovati, međutim, ljudi očigledno ostaju pri svom. Ali, evo, imam gospodina Lozančića, poslovnička intervencija.
Dame i gospodo zastupnici, poštovani gosti, evo, ja nisam mislio uzimati učešće u raspravi do otvaranja točke dnevnog reda i moram reći, prvo, da mislim da gospodin predsjedatelj nije prekršio Poslovnik u sazivanju ove sjednice, a da sam mislio da je prekršio Poslovnik, onda bih sukladno istom Poslovniku upozorio gospodina predsjedatelja prije ove sjednice da nije imao pravo da sazove sjednicu. Mislim da je danas na sjednici pogriješio i zato poslovnički interveniram. Mislim da je otvorio raspravu oko dnevnog reda, a da je tako nije nazvao. Znači, mi smo mogli jedino danas otvoriti raspravu o dnevnom redu i izjašnjavati se ima li prijedloga za dopunu dnevnog reda, za promjenu, za izmjenu, za korekciju, za ne znam ni ja što. Sama činjenica da do početka ove sjednice nitko živ, znači, nitko živ u poslovnički predviđenoj proceduri nije od predsjednika tražio da se izjasni od Kolegija, da se izjasni je li prekršen Poslovnik ili nije prekršen Poslovnik, po meni, da tako kažem, ovaj, dovodi u pitanje ima 19 li potrebe danas uopće o tome raspravljati, je li prekršen ili nije prekršen Poslovnik. A mi možemo raspravljati sukladno našem Poslovniku, danas kad je sjednica započeta o tome da li je točka dnevnog reda valjana, dobro koncipirana, loše koncipirana i ima li prijedloga eventualno za dopunu dnevnog reda, pa u tom smislu predlažem predsjedatelju da nastavak sjednice vodi sukladno Poslovniku.
Hvala, gospodine Lozančiću. Evo, gospodin Živković ima, također, netočan naziv. Ja sam na početku sjednice rekao da su ljudi javno rekli da sam ja prekršio, a rekao sam da ja nisam čovjek koji kaže: nema veze. Dakle, ja sam insistirao da se to pitanje, kao prethodno, raščisti. Izvolite, gospodine Živkoviću.
Zahvaljujem predsjedavajući. Evo, samo zbog pojašnjenja, znači, ja smatram da je zvanično i kad se na zvaničnoj sjednici Kolegija, užeg Kolegija koji smo jutros imali, upozori na način na koji se upozori da je prekršen Poslovnik i tad smo raspravili, način na koji ćemo ući u ovu sjednicu. Bilo je prijedloga da prije otvaranja uopšte sjednice raspravimo prethodno pitanje. Naš zajednički stav je bilo da na ovakav način ovo pitanje raspravimo, kad otvorimo sjednicu da Kolegij, odnosno Dom, pitamo da li je u ovom slučaju prekršen Poslovnik. Znači, mislim da je to zvanična izjava sa užeg Kolegija da na ovakav način smo otvorili ovu sjednicu i mislim da se trebamo držati toga dogovora i da se Dom odredi prema tome. Hvala.
Hvala, gospodine Živkoviću. Ja još jedanput apelujem na one koji su se prijavili, da mi daju mogućnost da se ovaj dom izjasni da li je prekršen Poslovnik prilikom sazivanja ove sjednice. Pa, izvolite, gospodine Bećiroviću, izvolite. Vi svoje pa svoje, izvolite.
Gospodine Belkiću, zaista mi nije jasno zašto se takvim tonom meni obraćate. Ja sam, evo, poslije više od sat vremena rasprave prijavio se uredno za diskusiju i nije mi jasno što će Vam takav ton.
Pa, evo, vidjećete sad.
Tako negativna konotacija 20
Brzo ćete vidjeti
Prilikom obraćanja.
Poslovnička intervencija.
Pa ne može u pola diskusije poslovnička intervencija
Može s obzirom da se u svakom trenutku može tražiti da nedostaje kvorum u ovoj sali, da predsjedavajući konstatuje da kvoruma nema i da se ne može sjednica nastaviti. Hvala.
Ja ću utvrditi imamo li kvorum. Molim službu da utvrdi imamo li kvorum za nastavak rada.
Moram reći da je ovo prvi put da vidim da u pola diskusije jednog poslanika neko samovoljno, mimo Vas, gospodine predsjedavajući, izlazi za govornicu
Imao je poslovničku intervenciju
I prekida govornika kojem ste dali riječ i obraća se Parlamentu.
Ja, nažalost, moram utvrditi da nemamo kvorum, odnosno da smo izgubili kvorum, da imamo samo jedan, dva poslanika iz RS. Dakle, gospodin Hadži Jovan Mitrović i gospodin Sadik Ahmetović. Izvolite, gospodine Džaferoviću.
Zahvaljujem, gospodine predsjedavajući, bez obzira što po Poslovniku o radu Predstavničkog doma mi nemamo kvorum, dakle, jer nemamo pet poslanika iz RS ovdje na sjednici, ja želim da od Vas, kao predsjedavajućeg, zatražim da se obratite Visokom predstavniku međunarodne zajednice u BiH i u tom zahtjevu da ga upoznate sa ovom situacijom. Ovo nije prvi put situacija u koju dolazi ovaj Parlament, ovo je jedna vrlo 21 opasna stvar. Dejton zahtijeva od svih nas u BiH, pa i od entiteta i od ljudi koji su izabrani u entitetima, da učestvuju u funkcioniranju institucija BiH, a kako će se odluke donositi u okviru institucija BiH postoje procedure. Ovo je
Nemamo kvoruma, ovaj, ja ću sada napraviti pauzu od 60 minuta i pokušaćemo naći rešenje. Samo da završi gospodin.
Ovo je, dakle, situacija kada institucija uopće ne može da funkcionira jer, evo, vidite, mislim, mi smo ovu praksu imali prošle godine kada Parlament nije mogao da funkcionira i jednostavno svi moraju znati u BiH da se Parlament BiH ne može dovoditi u ovakvu situaciju, da ne može da nastavi sa radom zbog toga što neko neće da učestvuje u radu Parlamenta, a zna se da je njegovo prisustvo neophodno potrebno kao uslov da Parlament funkcionira.
I ja se slažem, gospodine Džaferoviću. Evo, da napravimo pauzu od 60 minuta. Pozivam predsjednike klubova da odmah održimo sastanak, molim Izvolite, gospodine Bećiroviću.
Ja moram, zaista
Gdje nas pozivate?
Predsjednike klubova ovdje na drugom spratu u salu gdje se obično nalazimo.
Obzirom da nemamo kvoruma za dalji rad, iluzorno je dalje bilo šta diskutovati i raspravljati, ali želim izraziti protest protiv načina na koji ste, gospodine Belkiću, predsjedavajući ovog Doma, vodili ovu sjednicu.
Ja vjerujem da sam ja kriv za cijelu situaciju.
Moram reći da biste trebali prvo da saslušate poslanike i da Vam Poslovnik nije dao pravo da upadate u riječ dok se poslanik obraća. To pod jedan. 22 Pod dva, nije mi jasno, poslovnički, u trenutku kada je poslanik dobio riječ da se obrati Parlamentu, kako mimo Vašeg znanja neko može izaći za govornicu i obraćati se. I nakon toga, opet ne nastavlja poslanik koji je prekinut već sledeći poslanik, što je apsolutno neutemeljeno u Poslovniku Predstavničkog doma i vjerujem da ćete se i Vi s tim složiti. A obzirom da nema kvoruma, je li, ne vrijedi dalje diskutovati.
Ali, evo, ja sam te saslušao. Pauza sat vremena. Molim predsjednike klubova ovdje u sali, gdje uobičajeno držimo prošireni Kolegij. [[PAUZA]] Sjednica završila sa radom u 12:30 sati.